Det kan gå stærkt, når først vandet er begyndt at fosse ind i en fiskekutter. Det måtte redningsfolkene fra Skagen Redningsstation i nat sande, da de rykkede ud til et fiskefartøj i havnen. - Da vi kom derned, stod båden allerede på bunden af havnen, så der var desværre ikke meget vi kunne gøre. Så vi pakkede samnen og gjorde klar til næste opgave, skriver Skagen Redningsstation på sin Facebook-side. Båden havde fået hul i skroget efter et motorstop, hvorefter båden gik på stenene ved havnen. - Båden fik et mindre hul i skroget og sank. Den er nu løftet ud af vandet og bliver repareret. Der var ikke noget udslip, siger Søren Vendelbo, havneassistent Skagen Havn.
Redningsfolk kunne intet stille op efter melding om, at en kutter tog vand ind.